Ed Osmera

Shaikh Osman Shaikh Ibrahim atau lebih dikenali sebagai Ed Osmera merupakan seorang pelakon filem Melayu yang popular pada 1960-an. Beliau mempunyai darah Turki di sebelah bapanya dan Melayu di sebelah ibunya ini. Shaikh Osman Shaikh Ibrahim dilahirkan di Kampung Bunut Payung, Kota Bharu, Kelantan, Malaysia.

Kerjaya Seni 
Orang yang banyak bertanggungjawab mengasah bakat Ed Osmera ialah Jamil Sulong (Pak Jamil), Omar Rojik dan S. Kadarisman (Pak Kadar). Ed Osmera mula berlakon menerusi Panglima Besi arahan M. Amin seterusnya filem Bidadari (1965) arahan Jamil Sulong diikuti filem Lain Jalan Ka-Shorga (1968). Beliau turut berlakon dalam filem Tuah Badan (1970) bersama Sarimah. Pak Kadar pula dengan filem Sri Andalas (1966), dan Omar Rojik untuk filem Panglima Harimau Berantai (1969).

Ed Osmera juga pernah berlakon dalam filem arahan P. Ramlee seperti Keluarga 69 (1967), Sesudah Suboh (1967) dan Dr. Rushdi (1970). Bagaimanapun, Pak Kadar dan Omar adalah orang yang banyak menggilap bakatnya di layar perak. Filem lain di bawah Pak Kadar ialah Kembang Layu (1970), Kudrat (1971), Hutang Darah (1972), Cengkaman Maut (1972), 

Bersama Omar Rojik pula, beliau berlakon dalam filem Keranda Jingga (1969), Tuah Badan (1970), Kudrat (1971), Angkara (1972), Satria (1973), Semerah Cindai (1973), Puaka (1974)

Beliau juga antara pelakon utama dalam filem arahan pertama Jins Shamsudin iaitu filem Bukan Salah Ibu Mengandung (1969). 

Selain itu, Ed pernah berlakon dalam filem arahan Naz Achnas seperti Asmara Kirana (1971), Bunga Mas (1973) dan Jantina (1974). 

Pada tahun 1975, Ed Osmera kembali berlakon dalam filem di bawah arahan M. Amin iaitu Pertiwi sebelum berehat dari dunia lakonan hampir enam tahun. 

Aziz Sattar mengembalikannya berlakon menerusi filem Prebet Lapok pada tahun 1980. Selepas itu, beliau tampil dalam filem Raja Laut arahan Z. Lokman pada tahun 1981. Setahun kemudian, Ed Osmera menjadi pengarah pula dengan filem Ribut Di Hujung Senja (1982). Menerusi filem ini beliau dicalonkan untuk kategori Pelakon Lelaki Terbaik (FFM). 

Shaikh Osman Shaikh Ibrahim dikatakan mula mendalami ilmu agama sekitar tahun 70-an selepas diperkenalkan oleh seniman Ahmad Nisfu. Selepas itu beliau mula membabitkan diri dalam ilmu agama secara lebih serius pada 1994 apabila dia mengambil keputusan untuk tidak terbabit dalam bidang seni lakon lagi. Sebelum itu beliau sempat berlakon dalam 3 musim drama bersiri Cili Padi di TV3.

Meninggal Dunia 
Allahyarham Shaikh Osman Shaikh Ibrahim (62) menghembuskan nafasnya ketika berehat bersendirian di dalam biliknya pada jam 2 petang di kediamannya di Kampung Laksamana Batu Caves pada tanggal 2 Januari 2005.

Pelakon berkenaan yang berasal dari Kelantan dan tidak pernah berkahwin, tinggal bersama abangnya, Sheikh Ahmad Ibrahim, 65 (lahir 1940). Allahyarham meninggal dunia dua minggu selepas dibenarkan keluar dari Institut Jantung Negara (IJN) Kuala Lumpur selepas sebulan menerima rawatan di institut berkenaan.

Jenazah Allahyarham disembahyangkan di kediamannya sebelum dikebumikan di Tanah Perkuburan Islam Sungai Tua, Batu Caves, kira-kira jam 7 malam. Turut menziarahi jenazah di kediamannya ialah pengarah filem, Datuk Yusof Haslam dan Yusof Kelana, pelakon M. Rajoli serta wartawan veteran, Aimi Jarr.

Filemografi

Filem

Drama

Telefilem

Rujukan

Pautan luar
 

Pelakon lelaki Malaysia
Kelahiran 1936
Kematian 2005
Orang dari Kelantan
Pelakon lelaki Malaysia abad ke-20
Pelakon filem Malaysia